**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ:2410**

**Λιβαδειά 14/2/2022**

ΑΠΟΣΠΑΣΜΑ

Από το πρακτικό της αριθμ.2022-3ης Μεικτής Συνεδρίασης

του Δημοτικού Συμβουλίου Λεβαδέων

Αριθμός απόφασης : **11**

Περίληψη

**Kαθορισμός περιοριστικών όρων κατά την εγκατάσταση και χρήση οικημάτων από πρόσωπα εκδιδόμενα με αμοιβή. (Η αριθμ 4/2022 Απόφαση ΕΠΟΙΖΩ)**

Στη Λιβαδειά σήμερα την 8η Φεβρουαρίου 2022, ημέρα Τρίτη και ώρα 18:00 π.μ , συνήλθε σε **ΜΕΙΚΤΗ** συνεδρίαση το Δημοτικό Συμβούλιο του Δήμου Λεβαδέων **για την συνέχιση της από 7/2/2022 διακοπείσας μεικτής τακτικής συνεδρίασης , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 , πραγματοποιήθηκε** σύμφωνα με τις διατάξεις της υπ΄αριθμ 643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) μέρος Α3 «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4**.** και ύστερα από την από  **1818/3-2-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντως Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |  |  |  |
| --- | --- | --- | --- | --- | --- | --- |
|  | Καλογρηάς Αθανάσιος | 1 | | | Τζουβάρας Νικόλαος | |
|  | Μητάς Αλέξανδρος | | 2 | Πούλος Ευάγγελος | |
|  | Τσεσμετζής Εμμανουήλ | | 3 | Φορτώσης  Αθανάσιος | |
|  | Δήμου Ιωάννης | | 4 | Καράλης Χρήστος | |
|  | Αποστόλου Ιωάννης | | 5 | Χέβα Αθανασία (Νάνσυ) | |
|  | Σάκκος Μάριος | | 6 | Μπαρμπέρης Νικόλαος | |
|  | Νταντούμη Ιωάννα | | 7 | Τουμαράς Βασίλειος | |
|  | Καράβα Χρυσοβαλάντου Βασιλική (Βάλια) | | 8 | Σπυρόπουλος Δημοσθένης | |
|  | Μερτζάνης Κων/νος | |  | Οι οποίοι δεν παραβρέθηκαν | |
|  | Γιαννακόπουλος Βρασίδας | |  | αν και κλήθηκαν νόμιμα | |
|  | Σαγιάννης Μιχαήλ | |  |  | |
|  | Πούλου Γιώτα | |  |  | |
|  | Τόλιας Δημήτριος | |  |  | |
|  | Γαλανός Κων/νος | |  |  | |
|  | Καπλάνης Κων/νος | |  |  | |
|  | Κοτσικώνας Επαμεινώνδας | |  |  | |
|  | Αρκουμάνης Πέτρος | |  |  | |
|  | Μπράλιος Νικόλαος | |  |  | |
|  | Γερονικολού Λαμπρινή | |  |  | |
|  | Τσιφής Δημήτριος | |  |  | |
|  | Αλεξίου Λουκάς | |  |  | |
|  | Καραμάνης Δημήτριος (Απών από 1-11ΘΗΔ) | |  |  | |
|  | Πλιακοστάμος Κων/νος (Απών από 1-11ΘΗΔ) | |  |  | |
|  | Κατής Χαράλαμπος (Απών από 1-11 ΘΗΔ) | |  |  | |
|  | Παπαϊωάννου Λουκάς  **ανεξάρτητος** | |  |  | |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Η Πρόεδρος του Δημοτικού Συμβουλίου αφού ενημέρωσε το Σώμα για τα θέματα που συζητήθηκαν την πρώτη ημέρα της συνεδρίασης κήρυξε την έναρξη αυτής .

.

Εισηγούμενη το 7Ο θέμα της ημερήσιας διάταξης ο Πρόεδρος έθεσε υπόψη των μελών του Δημοτικού Συμβουλίου , την υπ αριθμ. 4/2022 απόφαση της Επιτροπής Ποιότητας Ζωής του Δήμου, σύμφωνα με την οποία εισηγείται κατά πλειοψηφία στο Δημοτικό Συμβούλιο τα παρακάτω:

την **αύξηση** του ελάχιστου ορίου από τα 200 στα **400** μέτρα της απόστασης για την εγκατάσταση και χρήση οικημάτων από εκδιδόμενα πρόσωπα με αμοιβή (εγκατάσταση και χρήση οικήματος, οίκου ανοχής) από ναούς, σχολεία, νηπιαγωγεία, φροντιστήρια, παιδικούς σταθμούς, νοσηλευτικά ιδρύματα, κέντρα νεότητας, αθλητικά κέντρα, οικοτροφεία, ξενοδοχεία κατηγορίας τριών (3), τεσσάρων (4) και πέντε (5) αστέρων, βιβλιοθήκες και ευαγή ιδρύματα, καθώς και από πλατείες και παιδικές χαρές, για λόγους αναγόμενους στο δημόσιο και γενικότερο κοινωνικό συμφέρον, ειδικότερα δε στην προστασία μεταξύ άλλων της δημόσιας υγείας, της δημόσιας τάξης και ασφάλειας, των χρηστών ηθών και της παιδικής ηλικίας.

Ακολούθως ο κ. Δήμαρχος ενημέρωσε το Σώμα ότι υποβλήθηκε από το δικηγόρο που εκπροσωπεί τους ενδιαφερομένους υπόμνημα και θεωρώ δίκαιο να αναφέρω ότι δεν ζητούν και δεν έχουν σκοπό να μπουν εντός του οικιστικού ιστού αλλά εκτός σχεδίου πόλεως υπάρχουν ξωκλήσια διάσπαρτα που τους απομακρύνουν εντελώς . Προτείνω ως εκ τούτου ότι εντός οικιστικού ιστού (εντός σχεδίου πόλεως) να ισχύει ότι προτείνει η ΕΠΟΙΖΩ δηλαδή να ορισθούν τα 400 μέτρα αλλά εκτός σχεδίου πόλεως να τεθεί όριο τα 200 μέτρα. Τέλος θα πρέπει να ορίσουμε δυο δημοτικούς συμβούλους (τακτικό και αναπληρωματικό) , οι οποίοι θα είναι μέλη της αρμόδιας επιτροπής της Περιφέρειας που εισηγείται την έκδοση αδειών τέτοιου είδους εγκαταστάσεων.

Ο επικεφαλής της παράταξης «ΛΑΪΚΗ ΣΥΣΠΕΙΡΩΣΗ ΛΙΒΑΔΕΙΑΣ» δημοτικός σύμβουλος κ. Κοτσικώνας στην τοποθέτησή του είπε ότι δεν μπορώ να μην επισημάνω ότι υπάρχει μεγάλο ενδιαφέρον για τέτοιου είδους δραστηριότητες . Είναι σοβαρό θέμα έχει μεγάλες κοινωνικές διαστάσεις και δεν πρέπει να γίνουν σχόλια τα οποία μπορεί και να προσβάλει τις γυναίκες . Δήλωσε ότι θα η παράταξή του θα απέχει από την ψηφοφορία .

Στη συνέχεια το λόγο έλαβε ο δημοτικός σύμβουλος κ. Αρκουμάνης o οποίος μεταξύ άλλων ανέφερε ότι η εργασία είναι ιερό πράγμα αλλά η πορνεία δεν μπορεί να χαρακτηριστεί ως επάγγελμα ή ελεύθερη επιλογή ή ατομικό δικαίωμα , διότι είναι ασύμβατη με την αξία και την αξιοπρέπεια του ανθρώπου . Δεν μπορούμε να λέμε ότι οι άνθρωποι αυτοί ζουν μια αξιοπρεπή ζωή . Αυτοί που ζουν σε αυτή την κατάντια είναι άτομα που τα εκμεταλλεύονται όλο το καπιταλιστικό σύστημα που εμπεριέχει και το σύστημα της πορνείας. Επί της ουσίας αυτοί οι άνθρωποι τι παίρνουν; Οι κατ΄εξοχήν ωφελούμενοι είναι οι νταβατζήδες. Πορνεία, τζόγος, ναρκωτικά σαπίζουν την κοινωνία και όλο αυτό μας βρίσκει αντίθετους. Είναι κατάντια για την πόλη μας αυτή η επένδυση που είναι μια κερδοσκοπική επιχείρηση που στηρίζεται στην κλεμμένη ζωή νέων κοριτσιών . Λυπάμαι που δίνουμε το πράσινο φως για τέτοιες ενέργειες που δυστυχώς μπορεί να πολλαπλασιαστούν γιατί έτσι ανοίγουν οι ασκοί του Αιόλου.

- Λαμβάνοντας το λόγο η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» δημοτική σύμβουλος κα. Πούλου Γιώτα είπε ότι η αυτοδιαχείριση του ανθρώπου είναι δικό του θέμα . Το θέμα της πορνείας δεν είναι θέμα του καπιταλισμού έρχεται από πολύ παλιότερα. Η ιδιαιτερότητα του κάθε επαγγέλματος είναι θέμα ελευθεριών ,φιλοσοφίας αλλά και ιδεών του καθενός. Φυσικά οι επιχειρήσεις αυτές θα πρέπει να διέπονται από κανόνες τόσο υγειονομικού όσο και νομικούς. Όσον αφορά το θέμα των γυναικοκτονιών και της πίεσης που δέχεται η κοινωνία σήμερα μπορεί σε ένα βαθμό να οφείλονται στο γεγονός ότι αυτά τα επαγγέλματα δεν είναι νομικά κατοχυρωμένα και κατά συνέπεια δεν λειτουργούν νόμιμα. Τέλος ευχήθηκε να είναι στη διακριτική ευχέρεια του Δημοτικού Συμβουλίου να οριοθετήσει αυτές τις δραστηριότητες στα 400 μέτρα από ναούς σχολεία κ.λ.π. και καλό θα είναι σε όλες αυτές τις λειτουργίες των ιδιαίτερων καταστημάτων να υπάρχει εποπτεία από το Δήμο

Στο σημείο αυτό ο κ. Δήμαρχος πρότεινε ως τακτικό μέλος της επιτροπής του άρθρου 49 του Ν. 4238/14 (ΦΕΚ 38/17.02.2014 τεύχος Α’) τον κ. Καλογρηά Αθανάσιο, τον οποίο θα αναπληρώνει σε περίπτωση απουσίας του ο. κ. Τόλιας Δημήτριος.

- Ακολούθως η Πρόεδρος κάλεσε τους δημοτικούς συμβούλους να ψηφίσουν επί του θέματος

Υπέρ ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Δήμου Ιωάννης, 3)Τσεσμετζής Εμμανουήλ, 4). Σαγιάννης Μιχαήλ, 5) Σάκκος Μάριος,6) Γιαννακόπουλος Βρασίδας , 7) Αποστόλου Ιωάννης, 8) Καράβα Χρυσοβαλάντου, 9) Νταντούμη Ιωάννα, 10) Μερτζάνης Κων/νος 11) Μητάς Αλέξανδρος,12)Πούλου Γιώτα 13) Τόλιας Δημήτριος 13) Καπλάνης Κων/νος 14) Γαλανός Κων/νος 15) Παπαϊωάννου Λουκάς

Δήλωσαν ότι απέχουν της ψηφοφορίας οι δημοτικοί σύμβουλοι κ.κ 1) Κοτσικώνας Επαμεινώνδας, 2) Αρκουμάνης Πέτρος 3) Μπράλιος Νικόλαος 4) Γερονικολού Λαμπρινή , 5)Τσιφής Δημήτριος και 6) Αλεξίου Λουκάς , επειδή διαφωνούν με την ουσία του νόμου αυτού , την αδειοδότηση των επιχειρήσεων αυτών και όχι σε ότι αφορά το θέμα της οριοθέτησης και της απόστασης για την εγκατάσταση τέτοιων δραστηριοτήτων.

Το Δημοτικό Συμβούλιο μετά από διαλογική συζήτηση και λαμβάνοντας υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* την υπ΄αριθμ. 4/2022 (κατά πλειοψηφία) απόφαση της Επιτροπής Ποιότητας Ζωής του

Δήμου.

* Το υπ.αριθμ. 597/12-1-2022 έγγραφο του Αυτοτελούς Τμήματος Τοπικής Οικονομικής Ανάπτυξης του Δήμου
* Τις διατάξεις των παρ. 2, 3 και 4 του άρθρου 3 του Ν.2734/1999 (ΦΕΚ 161/1999 τεύχος Α’), όπως συμπληρώθηκε από το άρθρο 49 του Ν. 4238/14 (ΦΕΚ 38/17.02.2014 τεύχος Α’)
* Την [ΓνΝΣΚ 15/2016 Τμήμα Ε'](https://dimosnet.gr/wp-content/uploads/2017/07/2/127846_gnnsk_15-2016_tmhma_e_.pdf).
* τις διατάξεις του Ν. 3919/2011
* τις διατάξεις του άρθρου 75 παρ. ΙΙ στοιχείο 22 του Ν.3463/2006 (ΦΕΚ Α’ 114/2006) «Κώδικας Δήμων και Κοινοτήτων»
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

Α) Ορίζει ως ελάχιστο όριο της απόστασης για την εγκατάσταση και χρήση οικημάτων από εκδιδόμενα πρόσωπα με αμοιβή (εγκατάσταση και χρήση οικήματος, οίκου ανοχής) από ναούς, σχολεία, νηπιαγωγεία, φροντιστήρια, παιδικούς σταθμούς, νοσηλευτικά ιδρύματα, κέντρα νεότητας, αθλητικά κέντρα, οικοτροφεία, ξενοδοχεία κατηγορίας τριών (3), τεσσάρων (4) και πέντε (5) αστέρων, βιβλιοθήκες και ευαγή ιδρύματα, καθώς και από πλατείες και παιδικές χαρές, στα **400** μέτρα, Συμβούλιο για λόγους αναγόμενους στο δημόσιο και γενικότερο κοινωνικό συμφέρον, ειδικότερα δε στην προστασία μεταξύ άλλων της δημόσιας υγείας, της δημόσιας τάξης και ασφάλειας, των χρηστών ηθών και της παιδικής ηλικίας. Για τις περιοχές εκτός σχεδίου πόλης (αστικού ιστού) ορίζεται ως ελάχιστο όριο της απόστασης για την εγκατάσταση και χρήση οικημάτων από εκδιδόμενα πρόσωπα με αμοιβή (εγκατάσταση και χρήση οικήματος, οίκου ανοχής) στα **200** μέτρα.

Β) Ορίζει ως τακτικό μέλος της αρμόδιας επιτροπής τον δημοτικό σύμβουλο κ. Αθανάσιο Καλογρηά , τον οποίο θα αναπληρώνει σε περίπτωση απουσίας του ο. κ. Τόλιας Δημήτριος.

Απείχαν της ψηφοφορίας οι δημοτικοί σύμβουλοι κ.κ 1) Κοτσικώνας Επαμεινώνδας, 2) Αρκουμάνης Πέτρος 3) Μπράλιος Νικόλαος 4) Γερονικολού Λαμπρινή , 5)Τσιφής Δημήτριος και 6) Αλεξίου Λουκάς

**Η απόφαση πήρε τον αριθμό 11**

**Η Πρόεδρος του Δ.Σ.**

**Καράβα Χρυσοβαλάντου Βασιλική (Βάλια)**

|  |  |  |  |
| --- | --- | --- | --- |
|  |  | **ΤΑ ΜΕΛΗ** | ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος | Λιβαδειά αυθημερόν |
| 2 |  | Καλογρηάς Αθανάσιος | Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |  |
| 6 |  | Σάκκος Μάριος |  |
| 7 |  | Νταντούμη Ιωάννα |  |
| 8 |  | Μερτζάνης Κων/νος |  |
| 9 |  | Γιαννακόπουλος Βρασίδας |  |
| 10 |  | Σαγιάννης Μιχαήλ |  |
| 11 |  | Πούλου Γιώτα |  |
| 12 |  | Τόλιας Δημήτριος |  |
| 13 |  | Γαλανός Κων/νος |  |
| 14 |  | Καπλάνης Κων/νος |  |
| 15 |  | Παπαϊωάννου Λουκάς |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |